Byrettens dom stadfæstes i sag om bopæl og samvær for parternes fælles barn
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 28. februar 2022

Sagen er behandlet for lukkede døre.

Sag BS-47278/2021-OLR
(20. afdeling)

Far
(advokat Susanne Graffmann)

mod

Mor
(beskikket advokat Pernille Mary Marie Lauritsen)

Familieretten i Københavns Byret har den 26. november 2021 afsagt dom i 1.
instans (sag BS-23559/2021-KBH).

Landsdommerne Henrik Bitsch, Thomas Lohse og Vita Hjort Horneman (kst.)
har deltaget i ankesagens afgørelse.

Påstande
Appellanten, Far, har nedlagt følgende påstande:

Principal:
Barn, født 2019, skal have bopæl hos Far og samvær med Mor i en 10/4-ordning,
således fra torsdag i ulige uger med afhentning i institution/skole/SFO til mandag
i lige uger med afleve-ring i institution/skole/SFO, subsidiært fra fredag i ulige
uger med afhentning i institution/skole/SFO til fredag i lige uger med aflevering i
institu-tion/skole/SFO.



/

2

Subsidiær:
Barn, født 2019, har samvær med Far fra fredag i lige uger med afhentning i
institution/skole/SFO til fredag i ulige uger med aflevering i
institution/skole/SFO.

Er Barn ikke i institution/skole/SFO på afhentningsdagen, afhenter Far kl. 12.00
på Mors bopæl.

Indstævnte, Mor, har påstået dommen stadfæstet.

Mor har fri proces under anken.

Forklaringer
Parterne har afgivet supplerende forklaring.

Far har forklaret blandt andet, at det rettelig er 14 gange, at Barn har været med
Mor på arbejde. Det har han selv observeret. Afstan-den mellem Mors bopæl og
institutionen er 500 meter.

Hans arbejdssituation er den samme. Han flytter 1. april 2022, men bliver i
kvarteret. Han flytter til en lejlighed på 100 kvadratmeter med gårdmiljø, og hvor
der er mulighed for at få en altan. Det er planen at blive i den nye lejlig-hed. Han
og Mor har praktiseret en 7-7 ordning det meste af tiden – bortset fra en kort
periode, hvor de havde en 5-2 ordning. Samværet har fungeret siden byrettens
dom, og de har selv aftalt, at skiftedag er torsdag i stedet for fredag. De valgte at
ændre det, da han ellers var udkørt hele weekenden. Han har et fint samarbejde
med institutionen. Det er en integreret institution, og han tæn-ker, at Barn skal
fortsætte der, når hun skal i børnehave. Mor oplyste ikke om institutionsskiftet.
Han har sagt ja til at deltage i yderligere konfliktmægling. Han ser det som en
god ide. De forsøger begge at undgå at eskalere konflikter. De daglige ting
fungerer, men større ting har de sværere ved at tale om.

Han vil gerne have, at Barn kommer mere i vuggestue, når hun er hos Mor. Han
vil gerne have bopælen, da Barn har svært ved rytmeskift. Hvis Barn er mere hos
ham, vil Barn få mere stabilitet og undgå at skulle med Mor på ar-bejde.
Samværet skal være en 10-4 ordning, men skal praktiseres som en 5-2 ordning,
så Barn ikke skal undvære Mor så meget. Han vil være fleksibel, hvis han får det
at vide i god tid. Han er lidt bekymret, fordi Barn på grund af corona næsten ikke
har været i vuggestue i 2022. Institutionen havde bedt om, at børnene blev holdt
mest muligt hjemme på grund af corona, men det synes han ikke er godt for
Barn.

Mor har forklaret blandt andet, at hendes bror rettelig er Stilling 3.



/

3

Hun bor det samme sted og har ikke planer om at flytte. Hun tager medicin på
grund af en Diagnose 1 og en gang imellem medicin mod stress. Hun har ikke
noget forbrug af euforiserende stoffer. Indlæggelsen varede 5-6 måneder, men
hun var ikke indlagt hele tiden. Det var en åben indlæggelse. Barn har fået det
bedre siden byrettens dom. Fremover kan det fungere med 7-7 ordning. Fars
samværspåstand vil ikke være god, da Barn så kun vil skulle være hos hende 8
dage på en måned. Barn er glad for at være i institutionen. Institutio-nen er
informeret om, at Barn i perioder har været mere hjemme, da Barn har ”klistret”
mere til hende. Barn har endvidere på grund af corona været holdt hjemme efter
ønske fra institutionen, der var ramt af mange sygemeldinger. Barn skal være
mest muligt i institutionen, dog sådan at Barn er mest sammen med hende og Far.

Barn har været passet af hendes forældre, hvis hun har været på arbejde i
samværsperioden. Barn har også været med på besøg på hendes arbejde, da det
ikke er nødvendigt, at hun arbejder alle 24 timer, som en vagt varer. Samar-bejdet
går bedre, men hun vil gerne have, at de kan samarbejde endnu bedre. De
forsøger begge at få det til at fungere. Hun har også sagt ja til den tilbudte
konfliktmægling.

Hun er uddannet som Stilling 4 og passer en dame, der har Handicap. En vagt er
som udgangspunkt 24 timer, men det kan ændres. Man kan godt forlade damen,
og det er ikke nødvendigt, at hun er der hele tiden. Hun må godt sove på en vagt,
men skal kunne tilkaldes. Barn har vist ikke be-søgt hende på arbejdet, siden de
var i byretten. Normalt har hun 6-8 vagter på en måned, men når hun ikke har
Barn, arbejder hun mest muligt,

Hun afleverer som regel Barn på hendes egen stue, men senest kl. 8:30. Hvis
Barn ikke har villet sove, ringer hun til vuggestuen. Barn har været hjemme på
grund af sygdom, men også hvis Barn har ønsket at være hjemme. Hun er ikke
enig i Fars udlægning af, hvor meget han har haft Barn i foråret 2020.

Landsrettens begrundelse og resultat
Efter det oplyste om det hidtidige forløb, Barns alder samt forløbet efter byret-
tens dom er landsretten enig i familierettens begrundelse og resultat. Det, der er
kommet frem for landsretten, kan ikke føre til et andet resultat.

Landsretten stadfæster derfor familierettens dom.

THI KENDES FOR RET:



/

4

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/